Strokovni posvet LGBTIQ+ mladi za novo Strategijo za mlade MOL 2026-2035
2025-10-14 09:00 - 16:00 (Europe/Ljubljana) | Mestni trg 1, Ljubljana
V torek, 14. oktobra 2025, Društvo Parada ponosa organizira strokovni posvet LGBTIQ+ mladi za novo Strategijo za mlade Mestne občine Ljubljana (MOL) 2026–2035, ki bo potekal med 9.00 in 15.30 uro v Rdeči dvorani Mestne hiše.
Prijavnica: Prijava na posvet LGBTIQ+ mladi za novo Strategijo za mlade MOL 2026-2035
Rok za prijavo: 10. oktober 2025
Leto 2025 je leto zaključevanja trenutne Strategije MOL na področju mladine in hkrati čas, ko se pripravlja nova strategija za obdobje 2026–2035. Strokovni posvet je namenjen temu, da se v razpravo o prihodnosti mladinskih politik v Ljubljani vključijo glasovi vseh mladih, s posebnim poudarkom na LGBTIQ+ mladih, ki predstavljajo skoraj 40 % mladinske populacije v mestu (Mladina 2020), ter na organizacije, ki z njimi neposredno delajo.
Dogodek bo udeleženkam_cem omogočil poglobljeno razumevanje potreb in izkušenj LGBTIQ+ mladih, izmenjavo dobrih praks in perspektiv ter gradnjo medsektorskih povezav med mladinskimi organizacijami in odločevalkami_ci MOL.
Preliminarni program posveta:

9.00 Registracija
9.30 Uvod in pozdravni nagovori
10.00 Predstavitev raziskave in izkušenj dela z LGBTIQ+ mladimi v Mestni občini Ljubljana (MOL)
10.45 Predstavitev Strategije za mlade MOL 2026–2035
11.15 Pavza
11.30 Svetovna kavarna: Področja strategije in LGBTIQ+ mladi v MOL
13.00 Kosilo
13.45 Uvod v dialog z mladimi
14.00 Dialog LGBTIQ+ mladih z odločevalkami_ci in deležniki v MOL po tematskih področjih
15.00 Predstavitve zaključkov in naslednji koraki
15.15 Zaključek posveta in evalvacija
15.30 Konec in odhod

Dopoldanski del bo vključeval dve predstavitvi: pretekle raziskave o potrebah LGBTIQ+ mladih in novo Strategijo za mlade, ki jo bomo spoznavale_i skozi predstavitev njenih ključnih področij, z dodatnim poudarkom na perspektivi LGBTIQ+ mladih.
Popoldanski del bo namenjen aktivnemu dialogu, kjer bodo LGBTIQ+ mladi v sodelovanju z odločevalkami_ci iz MOL in maldinskimi organizacijami razpravljale_i o ključnih tematskih področjih strategije. Udeleženke_ci bodo lahko neposredno delile_i svoje izkušnje in perspektive. Zaradi tega posebej vabimo vse, ki delate z LGBTIQ+ mladimi, da k udeležbi povabite LGBTIQ+ mlade, s katerimi ste v stiku. Naprošamo, da se prijavijo in se nam pridružijo na celotnem posvetu oziroma vsaj na kosilu in popoldanskem delu, kjer bodo imele_i priložnost izraziti svoje komentarje in mnenja v manjših tematskih skupinah, skladno s svojimi interesi.
Posvet se bo zaključil z evalvacijo in priložnostjo za skupno refleksijo, pri čemer bo poudarek na tem, kako lahko pridobljene perspektive in izkušnje prispevajo k razumevanju potreb LGBTIQ+ mladih in krepitvi vključujočega mladinskega prostora v Ljubljani.
Vabljene_i, da se nam pridružite in s svojo prisotnostjo podprete širše razumevanje potreb LGBTIQ+ mladih ter gradnjo povezav med akterkami_ci mladinskega prostora.
V primeru kakršnihkoli vprašanj vas vabimo da se obrnete na mateja@ljubljanapride.org.
Aktivnost je podprla Mestna občina Ljubljana.

Job shadowing v Litvi
2025-10-20 - 2025-10-27
Tri članice naše ekipe se bodo oktobra udeležile job shadowinga (opazovanja na delovnem mestu) v Litvi, pri naši partnerski organizaciji Tolerant Youth Association (TJA), v trajanju enega tedna. Tovrstna aktivnost predstavlja naslednji korak našega sodelovanja s TJA, s katero smo že sodelovale_i pri projektu Rainbow Peer Forces, znotraj katerega sta obe organizaciji začeli delati s konceptom vrstniškega izobraževanja. V času aktivnosti bomo z ekipo TJA debatirale_i o novih možnostih sodelovanja, izmenjale_i naše izkušnje z vrstniškimi izobraževalkami_i in ocenile_i učinke tega dela nekaj časa po koncu projekta. Ker se en del časa prekriva s potekom ILGA-Europe letne konference, katere lokalni organizatorji so prav TJA (Društvo Parada ponosa pa je to vlogo prevzelo pri organizaciji ILGA konference leta 2023 v Ljubljani), bomo skupaj z njihovo ekipo tudi debatirale_i o vključevanju LGBTIQ+ prostovoljk_cev v tovrstne dogodke, s poudarkom na učnem elementu izkušnje prostovoljk_cev. Veselimo se bolj poglobljenega sodelovanja z našimi partnerji v Litvi! Aktivnost financira Evropska Unija.

Letna ILGA konferenca
2025-10-22 - 2025-10-27
Članice ekipe Društva Parada ponosa bodo letos se letos udeležile Letne konference ILGA Europe, ki bo potekala v Vilniusu med 22. in 26. oktobrom.
Letna konferenca ILGA-Europe je največja LGBTI konferenca v Evropi, ki združuje aktivistke_e in zaveznice_ke iz vse Evrope in Srednje Azije, da bi razpravljale_i, oblikovale_i strategije in okrepile_i gibanje.
Tema letošnjega leta je Face Forward s sporočilom:
“Soočamo se z izzivi, ki jih še nismo videle_i, in enako velja za mnoga druga družbena gibanja. Svet se pod našimi nogami spreminja – demokracija se razrahlja celo tam, kjer smo mislile_i, da je stabilna, finančna sredstva se zmanjšujejo, sile proti pravicam pa so bolj pogumne in agresivne kot kdajkoli prej. Vlade umikajo temeljne pravice, spodkopavajo svobodo medijev, svobodo zbiranja in, kar je ključno, sposobnost naših organizacij za delovanje. Naše skupnosti – zlasti trans osebe, interspolne osebe, rasno diskriminirane osebe in begunke_ci – se soočajo z brezprimernim sovražnostvom in so še dodatno potisnjene v središče deljivih javnih razprav. Politična sovraštva narašča, medtem ko se institucije in zaveznice_ki, na katere smo se zanašali, umikajo ali povsem izginjajo.
Svet se spreminja – in tudi mi se.”

Delavnica: Prekarno delo, LGBTIQ+ identiteta in tvoje pravice!
2025-10-23 17:00 - 2025-10-24 17:00
Si mlad_a, LGBTIQ+ oseba in te zanima, kakšne oblike zaposlitve obstajajo, kakšne so tvoje pravice ter s čim se lahko srečaš na delovnem mestu?👩‍🔧✊Pridruži se nam na interaktivni delavnici 23. in 24. oktobra ob 17h!
🔗PRIJAVA na dogodek
Skupaj bomo razbijale_i mite, delile_i izkušnje in raziskovale_i, kako se znajti v svetu prekarnega dela kot mlada LGBTIQ+ oseba. Delavnica bo potekala v slovenskem jeziku.
If you are interested in an English version of the workshop, please fill out your preferences in the application form
Projekt “Z mladinskim delom proti prekarnosti mladih” financira Urad za mladino RS, Ministrstvo za vzgojo in izobraževanje.

600 € za luknjo, brez stroškov – Drag show
2025-11-08 19:00 - 22:00
Dostop do varnega in dostojnega bivališča je temeljna človekova pravica, a v Ljubljani to postaja bolj kot ne privilegij. Najemnine so nerazumno visoke, stanovanja pogosto neustrezna, pogoji najema pa izkoriščevalski. Ob tem pa se od mladih in marginaliziranih skupnosti pričakuje, da ostajajo produktivne, prilagodljive in nasmejane.
Dan po mednarodnem dnevu brezdomstva zato v sodelovanju s Pritličjem in Društvom Štikla postavljamo drag show, ki skozi umetniški izraz izpostavlja situacijo stanovanjske krize. Drag performerke_ji, ki to problematiko poznajo tudi iz lastnih izkušenj, bodo s humorjem in kritičnostjo pokazale_i, kaj pomeni preživljati vsakdan v razmerah, kjer je dostop do doma vse prej kot samoumeven.
Na odru:
Karmen Daš – hostesa večera, ki zna preživeti tudi brez kavča
Prof. Pederik Kunt – z doktoratom iz grozljivih najemnih pogodb
Miss Sin Kunt – igriva in nagajiva, medtem ko se posmehuje visokim najemninam
Johnny Smash – najboljši sosed, ki ga nikoli nisi imel_a
📅 Se vidimo 08.11.2025 ob 19:00 v Prtličju!🩷
Dogodek je umetniški protest proti absurdom, ki oblikujejo naše bivalne pogoje. Z dragom bomo izpostavile_i, da je stanovanjska kriza več kot osebna težava – je družbeni in politični problem, o katerem moramo govoriti glasneje.

LGBTIQ+ tura (v sklopu ILGA seminarja)
2025-11-11 08:00 - 17:00
Sprehodite se po Ljubljani z mladimi LGBTIQ+ vodičkami_či in spoznajte zgodovino in aktualna dogajanja v LGBTIQ+ skupnosti.
Dvourna tura z lahkotnim tempom vas popelje na ikonične lokacije, ki so zaznamovale boj za pravice, in razkriva mavrično plat prestolnice. Pridružite se in odkrijte drugačno, navdihujočo zgodbo Ljubljane!
Tura se izvaja za zaprto skupino.
Financira Mestna občina Ljubljana.

SQVOT TPM Paris
2025-11-12 08:00 - 2025-11-14 17:00
Naši sodelavki_ca Simona in Shona bosta med 12. in 14. novembrom v Parizu, kjer se bo začel naš novi evropski partnerski projekt z Fundacijo Le Refuge in Lambda Warszawa –»Sheltering Diversity: Evropska pobuda za duševno zdravje ranljivih LGBTIQ+ mladih odraslih«.
Projekt, ki ga vodi Le Refuge, je namenjen krepitvi LGBTIQ+ zatočišč po Evropi z vključevanjem celostne podpore za duševno zdravje mladih odraslih LGBTIQ+ oseb, ki se soočajo z brezdomstvom.
V okviru projekta bodo potekala usposabljanja za notranje in zunanje sodelujoče, z namenom krepitve znanja, občutljivosti in skupnostne povezanosti.
To tridnevno mednarodno srečanje bo uradno zagnalo projekt, postavilo okvir za nadaljnje sodelovanje ter omogočilo izmenjavo praks in izkušenj med partnerskimi organizacijami iz različnih držav.
Projekt sofinancira Evropska unija.

Delavnica: ABC o LGBT
2025-11-17 08:00
Novembra bomo izvedle_i delavnico ABC o LGBT, ki bo potekala v sklopu Tedna taboo-jev, ki ga organizira Kulturni center Semič med 17. in 21. novembrom 2025.

Naša delavnica se bo tako znajdla v pestrem programu, in prinesla LGBTIQ+ vsebine v Semič.

Teden taboo-jev se letos organizira drugič, in več o programu lahko najdete tukaj: https://www.kc-semic.si/dogodek/teden-taboo-jev/

LGBTIQ+ tura
2025-11-18 08:00 - 17:00

CNVOS Impact4Values na Hrvaškem
2025-11-19 08:00 - 2025-11-20 17:00
Od 19. 11. do 20. 11. se bo naša sodelavka_ec udeležila uvodnega usposabljanja na Hrvaškem v okviru našega novega projekta Impact4Values – Hate Speech Transformation.
Cilj usposabljanja bo spoznavanje strateških ciljev, ključnih pojmov in učnih področij, ki se nanašajo na varovanje vrednot EU na ravni skupnosti. Skozi delavnice in razprave bomo raziskovale_i praktične načine izvajanja aktivnosti ter krepile_i zmogljivosti znotraj projekta.
Veselimo se pridobljenega znanja, ki ga bomo prinesle_i nazaj v organizacijo, in začetka aktivnega izvajanja projekta!
Projekt sofinancira Evropska unija.

Job Shadowing Amsterdam – konferenca Queer Asylum in Europe
2025-11-19 08:00 - 2025-11-23 17:00
Dve članici_ka naše SQVOT ekipe se v novembru z velikim veseljem udeležujeta job shadowinga v Amsterdamu, ki ga gosti organizacija COC Netherlands.

Osrednji del obiska bo udeležba na COC konferenci »Shaping Tomorrow: Queer Asylum in Europe«, ki bo ponudila bogat program delavnic, omizij in pogovorov. To bo izjemna priložnost za povezovanje ter izmenjavo znanj in izkušenj med organizacijami z vse Evrope, ki delajo z LGBTIQ+ prosilkami_ci za mednarodno zaščito.

Veselimo se krepitve sodelovanja s COC ter vključevanja dobrih praks in izkušenj iz tujine v naše delo v Ljubljani!

Ta aktivnost je financirana s strani Evropske unije.

Usposabljanje: Šola kot varen in vključujoč prostor za LGBTIQ+ mlade
2025-11-21 09:00 - 17:00
VABILO NA USPOSABLJANJE
Šola kot varen in vključujoč prostor za LGBTIQ+ mlade
V času, ko nestrpnost raste, je še posebej pomembno razumeti in spoštovati identiteto vsake mlade osebe. Šola je ključni varen prostor, kjer mladi oblikujejo svojo identiteto in samozavest.
Naša delavnica, ki jo uspešno izvajamo že štiri leta, je namenjena učiteljicam_em, svetovalnim delavkam_cem, ravnateljicam_em, spremljevalkam_cem in strokovnim delavkam_cem v šolstvu. Udeleženke_ci preteklih usposabljanj so izrazile navdušenje in hvaležnost za nova znanja in pripomočke, ki jih lahko vključijo v svoje delo.
🔹 Na usposabljanju boste:

Spoznale_i LGBTIQ+ identitete in specifike dela z njimi

Razvile_i vključujoče pristope za podporo mladim

Naučile_i se naslavljanja vrstniškega nasilja in sovražnega govora

🗓 21. 11. 2025 |
📍 Ljubljana
📌 Prijavite se preko kataloga KATIS
Lokacijo sporočimo prijavljenim.
Skupaj ustvarjajmo šole, ki so varne, strpne in vključujoče za vse mlade. 🌈

NEUSTAVLJIVI: Vrhovni forum organizatorjev parad ponosa 2025
2025-11-24 09:00 - 2025-11-28 17:00
Med 24. in 28. novembrom 2025 bo v Ljubljani potekal “Vrhovni forum organizatork_jev_k parad ponosa 2025”.
Sofinancirata in soorganizirata: Društvo Parada ponosa Ljubljana in ILGA-Europe.
ILGA-Europe in Društvo Parada ponosa Ljubljana vabita organizator_ke parad ponosa iz Evrope in Srednje Azije na NEUSTAVLJIVI: vrhovni forum organizatork_jev parad ponosa, seminar, namenjen strateškemu razmisleku o prihodnosti parad, izmenjavi izkušenj in krepitvi skupnosti oseb, ki soustvarjajo parade ponosa. Organizator_ke parad ponosa po vsej Evropi in Srednji Aziji že vrsto let premikajo meje in rušijo ovire – danes pa svet bolj kot kadar koli prej potrebuje to energijo in moč parad ponosa.
V času naraščajočega avtoritarizma in krčenja prostora civilne družbe, ob vse večji razdeljenosti in polarizaciji skupnosti ter družb, so parade ponosa hkrati ranljive in močne. Vse pogosteje se soočajo z napadi, prepovedmi in notranjimi razkoli, a kljub temu ostajajo ena najmočnejših oblik kolektivnega delovanja in izraza moči skupnosti LGBTIQ+ oseb. Imajo edinstven potencial, da spodbujajo državljansko udeležbo in prispevajo k širšim družbenim spremembam.
Forum NEUSTAVLJIVI bo združil organizatork_jev parad iz vse regije, da se skupaj ustavimo, razmislimo in delimo izkušnje.Namen srečanja je strateški razmislek o trendih, tveganjih in priložnostih, ki jih prinaša organizacija parad ponosa.
Skozi strateški dialog, medsebojno učenje in mreženje bomo raziskovali, kako lahko parade ponosa:

še naprej delujejo kot gonilna sila družbenih sprememb,

se povezujejo z demokratičnimi in progresivnimi družbenimi gibanji,

ter okrepijo svoje organizacijske kapacitete in odpornost.

Dogodek bo priložnost, da proslavimo dosežke parad ponosa po regiji, skupaj naslovimo izzive in zagotovimo, da parade ponosa ostanejo neustavljiva sila pri soustvarjanju boljše, pravičnejše in vključujoče prihodnosti za vse naše skupnosti in družbe kot celoto.

📣 Javni poziv k sodelovanju:
NEUSTAVLJIVI: Vrhovni forum organizatorjev parad ponosa | ILGA-Europe

Trenerski vikend
2025-12-10 08:00 - 17:00
Trenerski vikend bazena trenerk_jev Društva Parada ponosa
Vsako leto januarja se naša trenerska ekipa zbere na tradicionalnem trenerskem vikendu, ki predstavlja prostor za poglobljeno načrtovanje, skupno vizijo in razvoj področja trenerstva na Društvu Parada ponosa.
Skupaj bomo reflektirale_i dosežke preteklega obdobja in podelile_i izkušnje, ki so zaznamovale naše izobraževalne aktivnosti. Pogledale_i bomo tudi posodobljene interne dokumente, ki usmerjajo naše delo, ter razmislile_i o potrebnih nadgradnjah.
Trenerski vikend nam omogoča, da delujemo kot učeča se skupnost, krepimo kakovost dela in soustvarjamo jasne korake za prihodnost trenerstva na društvu.

Zbor članic_ov + zaključek leta + vpogled v Festival Parada ponosa 2026 = veselje in druženje!
2025-12-11 17:30 - 20:00
Leto 2025 se izteka in v Društvu Parada ponosa se bomo ponovno srečale članice_i društva, vse častne_i članice_i, vse podpornice_ki, prostovoljke_ci in vse_i, ki vas zanima kako bo izgledal Festival Parada ponosa 2026.
Skupaj bomo zakorakale v Novo Leto polno izzivov in priložnosti za skupna udejstvovanja in sodelovanja.
Vabljene_i, da z nami ustvarjate, nazdravljate in oblikujete prihodnost v četrtek 11. decembra 2025 od 17. ure dalje.

Balqan - Jezikovna delavnica
2025-12-19 18:00 - 20:00
Vabljene_i na jezikovno delavnico Jezikovna kvir kuhinja, kjer lahko ustvarite svoj lasten kvir sleng. Skupaj bomo iskale_i prevajalske enačice angleškemu kvir slengu in skupaj ustvarile_i nove izraze, ki bodo soustvarjali našo kvir balkanščino. Poleg tega bomo debatirale_i o spolno vključujočem jeziku v balkanskih jezikih, ki so izrazito ospoljeni. Spolno vključujoč jezik je neizmernega pomena za udobnost transspolnih in nebinarnih oseb. Vidme!

SQVOT Dnevna soba - varen prostor za LGBTIQ+ prosilke_ce za mednarodno zaščito
2026-01-01 15:00 - 2026-12-31 17:00
Vsak torek med 15.00 in 17.00

V Društvu Parada ponosa nudimo varen prostor za vse LGBTIQ+ prosilke_ce za mednarodno zaščito v Sloveniji.

Vsak torek med 15.00 in 17.00 se lahko pridružite našim srečanjem, kjer skupaj naslavljamo izzive in potrebe skupnosti. Srečanja potekajo v prostorih Društva Parada ponosa na Dunajski 10 v Ljubljani, kjer ustvarjamo podporno okolje za povezovanje, izmenjavo izkušenj in iskanje rešitev.

Vabimo vse, ki iščete podporo, varnost in prostor, kjer se lahko izrazite. Če ste LGBTIQ+ prosilka_ec za azil ali begunka_ec, ki se želite pridružiti ali iščete podporo, nam pišite na sqvot@ljubljanapride.org

Skupaj smo močnejši!

Trenerke_ji Društva Parada ponosa - Z izobraževanjem za transformacijo sovražnega govora in za obrambo demokracije!
2026-01-16 08:00 - 2026-01-18 17:00
Trenerska ekipa se bo letos na trenerskem vikendu, ki predstavlja prostor za poglobljeno načrtovanje prihajajočega leta in za razvoj novih trenerskih veščin, usposabljala za področje transformacije sovražnega govora.
Skupaj bomo krepile in pridobivale nove kompetence, ter načrtovale trenerske aktivnosti za 2026, ki bodo krepile delovanje organizacije na področju transformacije sovražnega govora in soudeležbe LGBTIQ+ mladih v demokratičnih procesih.
Trenerski vikend nam omogoča, da delujemo kot učeča se skupnost, krepimo kakovost dela in soustvarjamo jasne korake za prihodnost trenerstva na društvu.
Aktivnost je del programa Transformacija sovražnega govora in je sofinancirana s strani Programa Impact4Values 2.0.

Sofinancira Evropska Unija

Strateško srečanje ekipe – Transformacija sovražnega govora
2026-02-04 08:00 - 2026-02-05 17:00
Ekipa Društva Parade ponosa bo dva dni sodelovala pri krepitvi zmogljivosti in strateškem načrtovanju na področju transformacije sovražnega govora.
Skupaj bomo izboljšale_i svoje znanje in strategije odzivanja na sovražni govor in sovražna dejanja pri našem delu, tako v fizičnih kot spletnih interakcijah, hkrati pa bomo okrepile_i in utrdile_i naše programsko delo na tem področju. Vsebina bo vključevala strateško načrtovanje proti rasizmu, krepitev odpornosti proti sovražnim napadom ter opredelitev naših zagovorniških ciljev za leto 2026.
Ti namensko načrtovani dnevi nam bodo omogočili, da kot ekipa okrepimo naše kompetence in programsko strukturo ter nas opremili z večjim razumevanjem in orodji za nadaljnje delo.
Ta aktivnost je del programa za transformacijo sovražnega govora in jo sofinancira program Impact4Values ​​2.0.

Sofinancira nas Evropska unija.

Paradni laboratorij demokracije
2026-02-06 08:00 - 2026-02-07 17:00
V ekipi Društva Parada ponosa vsako leto poskrbimo za krepitev svojih znanj, veščin in strategij, za bolj poglobljeno delovanje na ključnih področjih, ki zadevajo LGBTIQ+ skupnost.

V letu 2026 se posvečamo temi demokracije. Živimo v svetu in času, ko je očitno, da je prav soudeležba v demokratičnih procesih tista, ki nam svet obrne v smeri “boljšega jutri” ali pa v smeri nazadnjaštva in sovraštva.

Zato smo tudi LGBTIQ+ organizacije zavezane h krepitvi demokracije.

Ključno je, da se čim več LGBTIQ+ mladih angažira v družbenih in demokratičnih procesih. Čim več nas mora sodelovati na volitvah, kot volilke_ci in kot kandidatke_i – to je skorajda edini način, ki nam ostaja, da zaščitimo obstoječe človekove pravice in se borimo naprej za človekovo dostojanstvo za vse.

Naša ekipa bo skupaj preživela dva intenzivna dneva, kjer bomo temo demokracije vtkale_i tudi v jedro Festivala Parada ponosa 2026.

Aktivnosti Paradnega laboratorija demokracije nam finančno omogoča ILGA Europe.

Špajza: Biti kvir na Balkanu
2026-02-11 08:00 - 17:00
Balkanska in kvir identiteta velikokrat ne gresta z roko v roki. V tako zelo heteronormativno orientirani kulturi kakor je balkanska, je kvir identiteta velikokrat potisnjena na samo obrobje. Vsak od nas ima o tem kakšno zgodbo ali izkušnjo.

Tokratna Špajza, kot tudi ostale, je namenjena delitvi teh zgodb, izkušenj, pogovoru in povezovanju kvir balkanskih oseb.

Če se najdete v tem opisu vas vabimo, da se nam pridružite 11.2.2026 ob 17h v klubu Monokel.

Pa prijatna kafica!

Dogodek podpira EU.

Prijava na uvodno podporno skupino
2026-02-18 08:00 - 17:00
Vabljen_a na uvodno podporno skupino za LGBTIQ+ polnoletne posameznice_ke, ki se srečujejo (ali pa so se v preteklosti) z brezdomnostjo in/ali stanovanjsko izključenostjo.

Skupina je namenjena ustvarjanju varnejšega in zaupnega prostora. Delile_i bomo svoje izkušnje in raziskale_i lastne potrebe, z namenom zmanjšanja stresa, tesnobe in notranjih stisk.

Prvo srečanje bo potekalo 18. 2. ob 15h, na Dunajski cesti 10 v Ljubljani.

Prijaviš se lahko na linku (https://forms.gle/cfi2uMNXVnPFiLGLA ), če pa želiš več informacij, se nam oglasi preko socialnih omrežij, telefonske številke 040 179 177 ali na sqvot@ljubljanapride.org.

Se vidimo!

LGBTIQ+ tura v SLO // LUV festival
2026-02-28 10:00 - 12:00
Sprehodite se po Ljubljani z mladimi LGBTIQ+ vodičkami_či in v duhu LUV festa 2026 spoznajte zgodovino in trenutni aktivizem in dogajanja v LGBTIQ+ skupnosti!

Dvourna tura z vas popelje na nekaj pomembnih lokacij po centru prestolnice – pridružite se in odkrijte mavrično Ljubljane!

LGBTIQ+ tura bo potekala v petek, 28. februarja, od 10.00 do 12.00 v slovenskem jeziku. Prijave zbiramo do 27. februarja do 12.00, nato boste prejele_i elektronsko sporočilo s podrobnimi informacijami.

Udeležba je brezplačna, vendar so zaradi omejenega števila mest v skupini obvezne prijave na volunteering@ljubljanapride.org. Prijave zbiramo do enega dneva pred dogodkom.

Prijavnica: https://forms.gle/nW2fPejy6cmjKdQt6

Kaj lahko pričakujete?

Ture vodijo mladi LGBTIQ+ prostovoljci_ke – ne profesionalne_i turistične_i vodičke_i. Medtem ko znotraj tur predstavimo nekaj ključnih točk iz bogate zgodovine LGBTIQ+ gibanja v Ljubljani, se na njih osredotočamo na aktualno dogajanje v skupnosti ter osebne vpoglede in izkušnje mladih vodičk_ev.

Ves čas ture toplo spodbujamo vaša vprašanja – tako o vsebini kot o vsakdanjem življenju LGBTIQ+ mladih v Ljubljani. 🙂

Ne morete se udeležiti ture, vas pa zanima? V sklopu LUV festivala potekajo 2 turi, v anglešlem in slovenskem jeziku, tako da si lahko ogledate druge termine. Drugače spremljajte naša socialna omrežja za prihajajoče ture 🙂

Dogodek poteka v sklopu LUV festa. Celoten program si lahko ogledate tukaj: https://www.visitljubljana.com/sl/obiskovalci/prireditve/prireditve-v-ljubljani/luv-fest/ .

Financira Mestna občina Ljubljana.

Simpozij: Varne in vključujoče šole
2026-03-12 08:00 - 17:00
Kako graditi šole, kjer je res prostor za vse, tudi LGBTIQ+ mlade?

Vabimo vas na simpozij o vključujočih šolah, ki bo 12. marca 2026 združil radovedne, angažirane in srčne strokovne delavke_ce v vzgoji in izobraževanju – ter vse, ki jim je mar za varne, vključujoče in podporne šolske skupnosti.

Kaj vas čaka?

pogovor o resničnih dilemah vključevanja LGBTIQ+ tematik in LGBTIQ+ učenk_cev in dijakinj_ov v šolah (brez olepševanja),

praktična orodja za vsakdanje situacije iz učilnic in hodnikov,

kreativni in interaktivni pristopi, ki dejansko delujejo,

navdih iz dobrih praks iz tujine,

spoznavanje Mreže vključujočih šol Slovenije

Simpozij je ovrednoten z 0,5 KATIS točke.MVI krije 50 % kotizacije, ki nato znaša 18.07€.

Prijavite se lahko preko sistema KATIS, najdete nas pod naslovom aktivnosti – Simpozij: varne in vključujoče šole.

Pridite po znanje, ideje in malo zagona za naprej!

Parada ponosa 2026
2026-06-13 08:00 - 17:00
Zdaj je uradno – imamo datum Parade Ponosa Ljubljana 2026!

Se vidimo 13. junija 2026. 🏳️‍🌈✨️
